शहर में दूध पिलाकर नए साल का आगाज करेगी युवाओं की टोली
युवाओंकी एक टोली नए साल का आगाज नए अंदाज में करेगी। पहली जनवरी की सुबह शहर में तीन स्थानों पर दूध महोत्सव मनाएगी। राहगीरों को मिट्टी के कुल्हड़ में गर्म दूध पिलाएगी। इस अनोखी पार्टी की शुरुआत करेगा शहीद भगत सिंह जन कल्याण मोर्चा। मोर्चे के सदस्यों का मानना है- जिंदगी में नूतन वर्ष का स्वागत शराब से नहीं, दूध से होना चाहिए। आखिर हरियाणा की पहचान भी दूध-दही का खाणा है। यह दूध महोत्सव रेलवे स्टेशन, नागाेरी गेट और एचएयू के गेटनंबर चार पर मनेगा। दूध का खर्च माेर्चे के सदस्य उठाएंगे। दूध को प्लास्टिक और कांच के गिलास में नहीं परोसेंगे बल्कि मिट्टी के कुल्हड़ में देंगे। इसके लिए जयपुर से कुल्हड़ मंगवाए गए हैं। मोर्चे में करीब 20 सदस्य हैं। इनमें व्यापारी और नौकरीपेशा लोग भी शामिल हैं।
एेसेबनाया संगठन
संगठनकी खासियत यह है कि इसके सदस्य हर सुबह आपस में मिलते हैं। दरअसल, ये पिछले करीब दस साल से मॉर्निंग वाक के बाद एचएयू के गिरी सेंटर में बास्केटबॉल खेलते रहे हैं। वैसे तो ये लोग सामाजिक गतिविधियों में पहले से सक्रिय थे, मगर संगठन करीब दो महीने पहले बनाया है। पूर्व छात्र नेता आशीष कुक्की की मार्गदर्शन पर संगठन गठित किया गया, जिसके अध्यक्ष अमित सिंधु हैं। आशीष कुक्की बताते हैं-जयपुर में एक केंद्रीय मंत्री के स्पेशल सेक्रेटरी बीएल प्रधान पिछले करीब पांच सालों से दूध महोत्सव मना रहे हैं। उनका मकसद युवाओं को नशा मुक्ति के प्रति प्रेरित करना है। उनकी प्रेरणा से हिसार में पहली बार दूध महोत्सव मनाया जाएगा।
शहीद भगत सिंह जनकल्याण मोर्चे के अध्यक्ष अमित सिंधु ने बताया कि तीनों जगहों पर सुबह साढ़े छह स्टॉल लग जाएगी। हरियाणा की पहचान दूध दही से है, इसलिए संगठन के सदस्यों का मानना है कि दूध पीकर नए साल की शुरुआत करें।
hin_Deva hin_Deva hin_Deva hin_Deva hin_Deva